
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

1 ΑΥΓΟΥΣΤΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

545 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Παροχή της εγγύησης του Δημοσίου προς την Τράπεζα Πειραιώς για 

κάλυψη δανείου της ποσού δρχ. 300 εκατ. προς το Ι.Κ,Α. 1 

Παροχή της εγγύησης του Δημοσίου προς την Εθνική Τράπεζα της Ελ¬ 
λάδος για τη χορήγηση δανείου της ποσού δρχ. 2.000 εκατ. στο 
ΝΑΤ για εξόφληση υποχρεώσεων του από χρεωλύσια λήξης 

28.7.1988, . 2 

Εγκατάσταση και λειτουργία των κλινικών, εργαστηρίων και ειδικών 
μονάδων του τμήματος Ιατρικής της Σχολής Επιστημών Υγείας του 
Παν/μίου Κρήτης στο Περ. Παν/κό Γεν. Νοσ/μείο Ηρακλείου. . 3 

Ορισμός αναγκαιούντος για πρόσληψη προσωπικού στο Θ.Χ.Π. Τρικά¬ 
λων. 4 

Ορισμός αναγκαιούντος προσωπικού για πρόσληψη στον. Κ.Π.Σ. Μα¬ 
κροχωρίου. 5 

Πρόσληψη προσωπικού στο Γ'Θερ/ριο Χρονιών Παθήσεων Αθηνών. .. 6 

Καθορισμός αρμοδιοτήτων των τριμελών διοικουσών επιτροπών των 

Κ. Υγείας. 7 

Παράταση απόφασής μας με την οποία παραχωρήθηκε στη ΔΕΗ το 
αποκλειστικό δικαίωμα αναζήτησης και έρευνας στερεών καυσίμων 
ορυκτών υλών στη Λεκάνη της Δράμας. 8 


Τροποποίηση της με αριθ. Ε7/360/17.5.1988 Κοινής Υπουργικής 
Απόφασης «περί διατήρησης πρόσθετων προσόντων διορισμού ή 
πρόσληψης Τακτικού προσωπικού σε θέσεις της Δ.Ε.Θ. και επανα¬ 


προσδιορισμός των τυπικών προσόντων σε τίτλους σπουδών του Εκ¬ 
παιδευτικού συστήματος της Χώρας». 9 

Καθορισμός των Κλάδων (ΠΕ, ΤΕ, ΔΕ) των οποίων οι υπάλληλοι κρί- 
νονται ως προϊστάμενοι των κατά περίπτωση Οργανικών Μονάδων 
της Πανελλήνιας Έκθεσης Λαμίας (άρθρο 5 του Π.Δ. 1009/77, 

ΦΕΚ 340/Α/77).10 

Αύξηση τιμολογίου Αμοιβής φορτοεκφορτωτών λιμένα Ύδρας.11 

Ίδρυση τμήματος μετεκπαίδευσης..12 

Ίδρυση τμημάτων μετεκπαίδευσης στο ΚΕΤΕΚ Αιγάλεω και στο ΚΕ- 

ΤΕΚ Θεσ/νίκης... 13 

Περί ψήφισης Ο.Ε.Υ του Κ.Α.Π.Η. Δήμου Καλαβρύτων.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 63263/2154 (1) 


Παροχή της εγγύησης του Δημοσίου προς την Τράπεζα Πειραιώς για κά¬ 
λυψη δανείου της ποσού δρχ. 300 εκατ. προς το Ι.Κ.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 1266/82 
άρθρ. 8. 

2. Την πράξη του Διοικητή της Τ.Ε. αριθ. 1290/4.5.88 με την οποία 
εγκρίνεται η δανειοδότηση του Ι.Κ.Α. μέχρι ποσού δρχ, 79.700 εκατ. το 
οποίο θα διατεθεί απ’ ευθείας για την εξόφληση υποχρεώσεών του προς τα 


πιστωτικά Ιδρύματα της χώρας από τοκοχρεωλύσια που λήγουν κατά το 
έτος 1988. 

3. Το έγγραφο της Τράπεζας Πειραιώς αριθ. 1654/1.6.88 με το οποίο 
εγκρίνεται η δανειοδότηση του Ι.Κ.Α. με ποσό δρχ. 300 εκατομ. και καθο¬ 
ρίζονται οι όροι και οι προϋποθέσεις της δανειοδότησης αυτής. 

4. Την απόφαση του Δ.Σ. του Ι.Κ.Α. αριθ. 168η/88 με την οποία εγκρί- 
νεται η σύναψη του ανωτέρω δανείου. 

5. Το έγγραφο του Υπουργείου Υγείας Πρόνοιας και Κοιν. Ασφαλίσεων 
αριθ. Φ. 18/οικ. 2131/12.7.88 το οποίο μεταξύ των άλλων εγκρίνει την 
προαναφερόμενη δανειοδότηση. 

6. Το έγγραφο του Ι.Κ.Α. αριθ. Γ23/104/6.7.88 με το οποίο ζητεί την 
εγγύηση του Ελληνικού Δημοσίου, για την ανωτέρω δανειοδότηση. 

7. Την 6474/88 απόφαση του Πρωθυπουργού και Υπουργού Οικονομι¬ 
κών για ανάθεση αρμοδιοτήτων στον Υφυπουργό Οικονομικών Ηλία Πα- 
παηλία, αποφασίζουμε: 

Παρέχουμε την εγγύηση του Ελληνικού Δημοσίου στην Τράπεζα Πει¬ 
ραιώς για την κάλυψη δανείου προς το Ίδρυμα Κοινωνικών Ασφαλίσεων 
(Ι.Κ.Α.) ποσού δρχ. τριακοσίων εκατομμυρίων (300.000.000) για την 
εξόφληση υποχρεώσεών του από τοκοχρεωλύσια που λήγουν την 
30.6.1988. 

Το Ελληνικό Δημόσιο παραιτείται από την εφαρμογή και τις ενστάσειι 
των άρθρων 855 και 867 και διατηρεί τα δικαιώματα και τις ενστάσεις ποι 
απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με τουι 
όρους, που αναφέρονται στη 1290/4.5.88 πράξη Διοικητή της Τράπεζα: 
Ελλάδος και το 1654/1.6.88 έγγραφο της Τράπεζας Πειραιώς. 

Με την απόφαση αυτή, αναλαμβάνουμε την υποχρέωση, σε περίπτωαι 
καθυστέρησης εξόφλησης ληξιπρόθεσμης δόσης ή μέρους αυτής ενδιαμέσω’ 
τόκων ή τόκων υπερημερίας του δανείου αυτού, να καταβάλουμε στο δανει 
στή μέσα σε δύο (2) μήνες από τη λήξη της εκάστοτε οφειλής τα ποσά πο· 
προέρχονται από την ανωτέρω αιτία και μετά από προηγούμενη βεβαίωσι 
των ποσών αυτών στο οικείο Δημόσιο Ταμείο στο λογ/σμό Νο 555 σύμ 
φωνα με τη διάταξη του Π. Δ/τος αριθ. 839/78 (ΦΕΚ 195/78 τ.Α’) κα 
τις οδηγίες των εγκυκλίων μας αριθ. 98348/2945/8.8.79 και 6465, 
124/16.1.80. 

Η Τράπεζα Πειραιώς παρακαλείται να μας ενημερώνει για την πορεί 
της εξυπηρέτησης του δανείου. 

Το Ι.Κ.Α. παρακαλείται να φροντίσει για την εμπρόθεσμη εξόφληση το 
εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Ιουλίου 1988 

Ο ΥΦΥΠΟΥΡΓΟΣ 

. ΗΛΙΑΣ ΠΑΠΑΗΛΙΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 63536/2142 (2) 

Παροχή της εγγύησης του Δημοσίου προς την Εθνική Τράπεζα της Ελλά¬ 
δος για τη χορήγηση δανείου της ποσού δρχ. 2.000 εκατ. στο ΝΑΤ για 
εξόφληση υποχρεώσεων του από χρεωλύσια λήξης 28.7.1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 1266/82 
άρθρ. 8. 

2. Την πράξη του Διοικητή της Τ.Ε. αριθ. 1298/20.5.88 με την οποία 
εγκρϊνεται η δανειοδότηση του ΝΑΤ μέχρι συνολικού ποσού δρχ. 27.550 
εκατ. για την κάλυψη άμεσων ταμιακών αναγκών του κατά τους μήνες Ιού¬ 
νιο έως Σεπτέμβριο 1988, από το προϊόν της οποίας ποσό δρχ. 15.700 
εκατ. θα διατεθεί απ’ ευθείας για την εξόφληση υποχρεώσεων του ΝΑΤ από 
τοκοχρεωλύσια δανείων εσωτερικού. 

3. Το έγγραφο της Εθνικής Τράπεζας της Ελλάδος αριθ. 126372/ 
4.7.88 με το οποίο εγκρϊνεται η χορήγηση δανείου στο ΝΑΤ, ποσού δρχ. 
2.000 εκατ. και καθορίζονται οι όροι και οι προϋποθέσεις χορήγησης 
και εξυπηρέτησής του. 

4. Το απόσπασμα πρακτικών της 25ης Συνεδρίασης του Δ.Σ. του ΝΑΤ 
στις 20.6.1988, κατά την οποία αποφασίστηκε η σύναψη του ανωτέρω δα¬ 
νείου και έγιναν αποδεκτοί οι όροι χορήγησής του. 

5. Το έγγραφο του Υπουργείου Εμπορικής Ναυτιλίας αριθ. 30044/ 
3488/87/31.12.1987 με το οποίο εγκρϊνεται η κάλυψη των ελλειμάτων 
του 1988. ΝΑΤ & ΚΑΑΝ, ύψους δρχ. 63.000 εκατ. και 11.600 εκατ, 
αντίστοιχα. 

6. Το έγγραφο του ΝΑΤ αριθ. 49300/3948/4.7.88 με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση. 

7. Την κοινή απόφαση του Πρωθυπουργού και Υπουργού Οικονομικών 
αρ. 6474/30.6.88 για «ανάθεση αρμοδιοτήτων στον Υφυπουργό Οικονο¬ 
μικών Ηλία Παπαηλία», αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τράπεζα 
της Ελλάδος για τη χορήγηση δανείου, στο Ναυτικό Απομαχικό Ταμείο 
(ΝΑΤ) ποσού δρχ. δύο δισεκατομμυρίων (2.000.000.000) για συμψηφι- 
στική εξόφληση χρεωλυσίου, λήξης 28.7,88, προς την ανωτέρω τράπεζα. 

Το Ελληνικό Δημόσιο παραιτείται από την εφαρμογή και τις ενστάσεις 
των άρθρων 855 και 867 και διατηρεί τα δικαιώματα και τις ενστάσεις που 
απορρέουν από τα άρθρα 853, 858, 862 και 863 του Α.Κ. 

Η χορήγηση καϊ η εξυπηρέτηση του δανείου θα γίνει σύμφωνα με τους 
όρους, που αναφέρονται στην πράξη Διοικητή της Τράπεζας της Ελλάδος 
αριθ. 1298/20.5.88 και στο έγγραφο της Εθνικής Τράπεζας της Ελλάδος 
αριθ. 126372/4.7.88. 

Με την απόφαση αυτή, αναλαμβάνουμε την υποχρέωση, σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής ενδιαμέσων 
τόκων ή τόκων υπερημερίας του δανείου αυτού, να καταβάλουμε στο δανει¬ 
στή μέσα σε δύο (2) μήνες από τη λήξη της εκάστοτε οφειλής τα ποσά που 
προέρχονται από την ανωτέρω αιτία και μετά από προηγούμενη βεβαίωση 
των ποσών αυτών στο οικείο Δημόσιο Ταμείο στο λογ/σμό Νο 555 σύμ¬ 
φωνα με τη διάταξη του Π. Δ/τος αριθ. 839/78 (ΦΕΚ 195/78 τ.Α') και 
τις οδηγίες των εγκυκλίων μας αριθ. 98348/2945/8.8.79 και 6465/ 
124/16.1.80. 

Η Εθνική Τράπεζα της Ελλάδος παρακαλείται να μας στείλει αντίγραφο 
της δανειακής σύμβασης που θα υπογράψει με το ΝΑΤ, πίνακα τοκοχρεω¬ 
λυτικής εξόφλησης του εν λόγω δανείου και να μας ενημερώνει για την πο¬ 
ρεία της εξυπηρέτησής του. 

Το ΝΑΤ παρακαλείται να φροντίζει για την εμπρόθεσμη εξόφληση του εν 
λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Ιουλίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 
-♦- 

Αριθ. Α3β/οικ.9137 . (3) 

Εγκατάσταση και λειτουργία των κλινικών, εργαστηρίων και ειδικών μονά¬ 
δων του τμήματος Ιατρικής της Σχολής Επιστημών Υγείας του Παν/ 
μίου Κρήτης στο Περ. Παν/κό Γεν. Νοσ/μείο Ηρακλείου. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 13 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Τις διατάξεις του Π. Δ/τος 361/83 «Οργάνωση του Τμήματος Ιατρι¬ 
κής της Σχολής Επιστημών Υγείας του Παν/μίου Κρήτης» (ΦΕΚ 129/Α/ 
83). 


3. Την από 4.5.88 γνώμη του τμήματος Ιατρικής της Σχολής Επιστη¬ 
μών Υγείας του Παν/μίου Κρήτης. 

4. Τη Β1/370/12.5.88 απόφαση του Υπουργού Εθνικής Παιδείας και 
Θρησκευμάτων «Συγχώνευση, μετονομασία και (ανακατανομή των κλινι¬ 
κών και εργαστηριακών μονάδων του τμήματος Ιατρικής της Σχολής Επι¬ 
στημών Υγείας του Παν/μίου Κρήτης» (ΦΕΚ 303/Β/88). 

6. Την πρόταση του Κεντρικού Συμβουλίου Υγείας (ΚΕ.Σ.Υ.) συνεδρία- 
ση/55η της 26.5.88, αποφασίζουμε: 

Άρθρο μόνο 

1. Εγκαθίστανται και λειτουργούν στο Περιφ. Παν/κό Γεν. Νοσ/μείο 
Ηρακλείου οι παρακάτω Παν/κές κλινικές, εργαστήρια και ειδικές μονάδες 
του τμήματος Ιατρικής της Σχολής Επιστημών Υγείας του Πανεπιστημίου 
Κρήτης: 

Α'. Στον Πρώτο Παθολογικό τομέα: 

Οι κλινικές: 

1. Γενική Παθολογική, με τις ειδικές μονάδες: 
α) Λοιμωδών Νόσων Ενηλίκων και 

β) Ανοσοκατεσταλμένων Αρρώστων 

2. Ενδροκρινολογίας - Μεταβολικών Παθήσεων, με τις ειδικές μονάδες: 
α) Διαβητολογίας 

β) Αναπαραγωγικής Ενδοκρινολογίας 

3. Δερματολογική 

4. Πνευμονολογική, με τις ειδικές μονάδες: 
α) Βρογχοσκοπήσεων 

β) Λειτουργικών Δοκιμασιών Αναπνευστικού 

5. Νεφρολογική με την ειδική μονάδα Εξωνεφρικής Κάθαρσης 

6. Ρευματολογίας - Κλινικής Ανοσολογίας με την ειδική μονάδα Αλλερ- 
γιολογίας 

7. Γαστρεντερολογική με τις ειδικές μονάδες: 
α) Ενδοσκοπήσεων 

β) Διερεύνησης Πεπτικού Σωλήνα, Ήπατος, Παγκρέατος 

8. Αιματολογική με την ειδική μονάδα Μεσογειακής Αναιμίας Ενηλί¬ 
κων. 

9. Ογκολογική με τις ειδικές μονάδες 
α) Χημειοθεραπείας 

β) Μετακτινοθεραπευτικής Παρακολούθησης 

10. Καρδιολογική, με τις ειδικές μονάδες: 
α) Εντατικής Παρακολούθησης Καρδιοπαθών 

β) Καθετηριασμών, Ηλεκτροφυσιολογίας και Βηματοδότησης 
γ) Μη επεμβατικής καρδιοδιαγνωστικής 

11. Νευρολογική με τις ειδικές μονάδες: 
α) Κλινικής Νευροφυσιολογίας 

β) Μεταβολικών Νόσων Νευρικού Ιστού και 
γ) Επιληψίας 

συνολικής δύναμης του τομέα εκατόν πενήντα (150) κρεβατιών. 

Β'. Στο δεύτερο Παθολογικό τομέα: 

Οι κλινικές:. 

1. Γενικής Παιδιατρικής με τις ειδικές μονάδες: 
α) Λοιμωδών Νόσων Παίδων 

β) Παιδοπνευμονολογίας 

γ) Παιδοκαρδιολογίας 

δ) Παιδονεφρολογίας 

ε) Παιδονευρολογίας 

στ) Εντατικής Θεραπείας Παίδων 

ζ) Μεταβολισμού και ενδοκρινολογίας Παίδων 

η) Κλινικής Γενετικής 

θ) Αναπτυξιακής Παιδιατρικής 

ι) Παιδογαστρεντερολογίας 

2. Αιματολογίας και Ογκολογίας Παίδων με την ειδική μονάδα Μεσο¬ 
γειακής Αναιμίας Παίδων. 

3. Νεογνολογική με την ειδική μονάδα Εντατικής Θεραπείας Νεογνών, 
συνολικής δύναμης του τομέα ογδόντα (80) κρεβατιών. 

Γ'. Στον Πρώτο Χειρουργικό τομέα: 

Οι Κλινικές: 

1. Γενική Χειρουργική με τις ειδικές μονάδε^ 
α) Χειρουργικής Γαστρεντερολογίας 

β) Παιδοχειρουργικής 

2. Χειρουργικής Ογκολογίας με τις ειδικές μονάδες: 
α) Χειρουργικής Ενδοκρινολογίας 

β) Πλαστικής Χειρουργικής και Εγκαυμάτων 
γ) Παρεντερικής και εντερικής Σίτισης 

3. Καρδιάς - Θώρακος - Αγγείων, με τις ειδικές μονάδες: 
α) Καρδιοχειρουργικής 

β) Θωρακοχειρουργικής 

γ) Αγγειοχειρουργικής 

δ) Μη επεμβατικής Αγγειοδιαγνωστικής 

4. Ουρολογική, με τις ειδικές μονάδες: 
α) Κυστεοσκοπήσεων - Ουροδυναμικής 
β) Ανδρικής Στειρώσεως 

γ) Μη επεμβατικής Ουρολογίας - Λιθοτριψίας 

5. Γυναικολογική - Μαιευτική με τις ειδικές μονάδες: 
α) Μαιευτικής 

β) Γυναικολογίας 
γ) Γυναικολογικής Ογκολογίας 
δ) Εγκυμοσύνης υψηλού Κινδύνου 
ε) Περιγεννητικής Περίθαλψης 
στ) Οικογενειακού Προγραμματισμού 

ζ) Γυναικολογικής Ενδοκρινολογίας και Εξωσωματικής Γονιμοποίη¬ 
σης 

η) Παιδικής και Εφηβικής Γυναικολογίας 

Συνολικής δύναμης του τομέα εκατόν πενήντα (150) κρεβατιών. 

Δ'. Στο δεύτερο Χειρουργικό τομέα: 

Οι κλινικές: 

1. Ορθοπεδικής και Τραυματιολογϊας με τις ειδικές μονάδες: 
α) Σκολιώσεως Σπονδυλικής Στήλης 

β) Ορθοπεδικής Παίδων 

γ) Αθλητικών κακώσεων και Κινησιολογίας 

2. Νευροχειρουργική 

3. Οφθαλμολογική με τις ειδικές μονάδες: 
α) Παιδοοφθαλμολογίας 

β) Οφθαλμολογικών Εφαρμογών Ακτινών ΕΑ5ΕΚ 
γ) Μικροχειρουργικής και Κερατοειδούς 
δ) Αμφιβληστροειδούς 

4. Ωτορινολαρυγγολογική με τις ειδικές μονάδες: 
α) Ρινομανομετρίας 

β) Ακοολογίας - Λογοθεραπείας 
γ) Παιδοωτορινολαρυγγολογΐας 
δ) Ω.Ρ.Λ. Εφαρμογών Ακτινών ΕΑ8ΕΒ 

5. Αναισθησιολογική με τις ειδικές μονάδες: 
α) Μεταναισθητικής Ανάνηψης 

β) Εντατικής Θεραπείας Ενηλίκων (ΜΕΘ) 
γ) Αυξημένης Φροντίδας (ΜΑΦ) 
δ) Χρόνιου Πόνου 

συνολικής δύναμης του τομέα εκατό (100) κρεβατιών. 

Ε'. Στον Ψυχιατρικά τομέα: 

Οι κλινικές: 

1. Ψυχιατρική Ενηλίκων, με τις ειδικές μονάδες: 
α) Ψυχογηριατρικής 

β) Απασχολησιοθεραπείας 

γ) Κοινοτικής Ψυχιατρικής και Κοινωνικής Επανένταξης 

2. Παιδοψυχιατρική 

συνολικής δύναμης του τομέα είκοσι (20) κρεβατιών. 

ΣΤ'. Στον τομέα Κοινωνικής Ιατρικής: 

Οι κλινικές: 

1. Κοινωνικής Προληπτικής Ιατρικής με τις ειδικές μονάδες: 
α) Κοινωνικής Προληπτικής Ιατρικής 

β) Επιδημιολογίας και Κοινωνικής Υγιεινής 
γ) Διατροφής 

2. Κοινωνικής Οικογενειακής Ιατρικής με τις ειδικές μονάδες: 
α) Κοινωνικής Οικογενειακής Ιατρικής 

β) Κοινοτικής Παιδιατρικής και Σχολιατρικής 

γ) Αθλητιατρικής 

δ) Γεροντολογίας 

ε) Αγωγής Υγείας 

στ) Δημόσιας Υγείας - Εκπαίδευσης 

ζ) Πρωτοβάθμιας Φροντίδας της Υγείας 

3. Ιατρικής της Εργασίας 

4. Κοινωνικής Αποκατάστασης, με τις ειδικές μονάδες: 
α) Κοινωνικής Αποκατάστασης 

β) Φυσιοθεραπείας 
Τα Εργαστήρια: 

1. Προγραμματισμού Υγείας με τις ειδικές μονάδες: 
α) Αρχών Προγραμματισμού Υγείας 

β) Κοινωνιολογίας της Υγείας 
γ) Οικονομικών της Υγείας 

2. Βιοστατιστικής, με ειδικές μονάδες: 
α) Βιοστατιστικής 

β) Ιατρικής Πληροφορικής 

Ζ'. Στον πρώτο Εργαστηριακό τομέα: 


Τα Εργαστήρια: 

1. Ιατρικής Απεικόνισης, με τις ειδικές μονάδες: 
α) Γ ενικής Ακτινοδιαγνωστικής 

β) Υπερηχοτομογραφίας 

γ) Αγγειογραφίας - Επεμβατικής Ακτινολογίας 

δ) Αξονικής Τομογραφίας 

ε) Μαγνητικού Συντονισμού 

στ) Παιδοακτινολογίας 

ξ) Γαστρεντεροακτινολογίας 

2. Πυρηνικής Ιατρικής 

3. Ακτινοθεραπείας 

4. Ιατρικής Φυσικής. 

Η'. Στο δεύτερο Εργαστηριακό τομέα: 

Τα Εργαστήρια: 

1. Παθολογοανατομίας με τις ειδικές μονάδες: 
α) Ιστοπαθολογίας 

β) Κυτταρολογίας 
γ) Ηλεκτρονικής Μικροσκοπίας 
δ) Ανοσϊστολογίας 

2. Κλινικής Βακτηριολογίας 

3. Κλινικής Ιολογίας 

, 4. Κλινικής Παρασιτολογίας, Ζωονόσων και Γεωγραφικής Ιατρικής 

5. Κλινικής Χημείας και Βιοχημείας 

6. Ραδιοανασολογικών Προσδιορισμών και Υποδοχέων 

7. Αιμοδοσίας και Παραγώγων Αίματος 

8. Αιματολογίας με τις ειδικές μονάδες: 
α) Ερυθροκυττάρων 

β) Λευκοκυττάρων 
γ) Αιμόστασης 
6) Αιμοαφαιρινοπαθειών 

9. Ιατροδικαστικών Επιστημών με τις ειδικές μονάδες: 
α) Τοξικολογίας - Εγκληματολογικής Χημείας 

. β) Ιατροδικαστικής 

10. Κλινικής Φαρμακολογίας 

11. Κλινικής Ανοσολογίας, με ειδική μονάδα Ιστοσυμβατότητάς 

12. Γενετικής με τις ειδικές μονάδες: 

α) Κυτταρογενετικής . - 

β) Μοριακής Γενετικής. 

2. Η κατανομή των κρεβατιών που ορίζονται κατά τομέα στις αντίστοι¬ 

χες Παν/κές κλινικές γίνεται με εισήγηση του Ιατρικού τμήματος,.και από¬ 
φαση του Δ.Σ. του Νοσοκομείου. , , . ' . 

3. Το Δ.Ε.Π. που υπηρετεί στις παραπάνω Παν/κές κλινικές, εργαστή¬ 
ρια και ειδικές μονάδες υποχρεούται: 

α) σε υπηρεσία και στα τακτικά εξωτερικά ιατρεία, που οι μέρες και ώρες 
λειτουργίας τους καθορίζονται με απόφαση του Δ.Σ. του Νοσοκομείου 
ύστερα από γνώμη της Επιστημονικής Επιτροπής αυτού και 

β) σε εφημερία για την αντιμετώπιση εκτάκτων περιστατικών και πα¬ 
ροχή επείγουσας περίθαλψης, σύμφωνα με όσα ισχύουν κάθε,φορά για την 
εφημερία του Νοσοκομείου. 

4. Το προσωπικό που υπηρετεί στις Παν/κές κλινικές, εργαστήρια και ει¬ 
δικές μονάδες, που εγκαθίστανται και λειτουργούν στο Νοσοκομείο, συνερ¬ 
γάζεται με τα αντίστοιχα τμήματα της Ιατρικής Υπηρεσίας όλων των νοση¬ 
λευτικών ιδρυμάτων της υγειονομικής περιφέρειας για την ανάπτυξη και 
αναβάθμιση του επιπέπδου παροχής υπηρεσιών υγείας στο πλαίσιο της νο¬ 
σηλευτικής, επιστημονικής και λειτουργικής διασύνδεσής τους, σύμφωνα με 
τις διατάξεις του άρθρου 3 του οργανισμού του Νοσοκομείου. 

Η απόφαση αυτή να δημοσιευθεϊ στην Εφημερίδα της Κυβερνήσεως. 
Αθήνα, 22 Ιουλίου 1988 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΕΘΝΙΚΗΣ ΠΑΙΔΕΙΑΣ ΚΑΙ 

ΚΟΙΝ. ΑΣΦΑΛΙΣΕΩΝ ΘΡΗΣΚΕΥΜΑΤΩΝ 

ΓΙΑΝΝΗΣ ΦΛΩΡΟΣ ΓΙΩΡΓΟΣ ΠΑΠΑΝΔΡΕΟΥ 

-*- 

Αριθ. Δ2α/17764 (4) 

Ορισμός αναγκαιούντος για πρόσληψη προσωπικού στο Θ.Χ.Π. Τρικάλων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 5 Κεφ. Β' του Ν. 993/79, 
β) του άρθρου 9 του Ν. 1476/84. 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το από 29.6.88 τηλεγράφημα του Νομάρχη Τρικάλων. 

4. Τις επείγουσες ανάγκες του Θεραπευτηρίου Χρονιών Παθήσεων Τρι¬ 
κάλων, που δεν μπορούν να καλυφθούν με προσωπικό από απόσπαση, απο¬ 
φασίζουμε: 

I. Ορίζουμε τον αριθμό του αναγκαιούντος για πρόσληψη προσωπικού 
στο θεραπευτήριο Χρονιών Παθήσεων Τρικάλων σε: 

α) ένα (1) διοικητικό υπάλληλο Τριτοβάθμιας Εκπαίδευσης, 
β) ένα (1) γιατρό, 

γ) ένα (1) καθηγητή Φυσικής Αγωγής, 
δ) τέσσερις (4) Αδελφές Νοσοκόμες - Επισκέπτριες, 
ε) μία (1) Κοινωνική Λειτουργό, 
στ) δύο (2) Φυσιοθεραπευτές, 

ζ) δύο (2) Διοικητικούς υπαλλήλους Δευτεροβάθμιας Εκπαίδευσης, 

η) ένα (1) Μάγειρα, 

θ) ένα (1) οδηγό αυτοκινήτου, 

ι) μία (1) ράπτρια, 

ια) δύο (2) Κλητήρες, 

ιβ) δύο (2) βοηθούς Μάγειρα, 

ιγ) πέντε (5) καθαρίστριες, 

ιδ) δύο (2) Σιδερώτριες, 

ιε) έξι (6) στρατιωτικές νοσοκόμες και 

ιστ) δύο (2) τραπεζοκόμες, 

με σχέση εργασίας Ιδιωτικού Δικαίου για χρονικό διάστημα μέχρι οκτώ 
(8) μήνες, για την ανετιμετώπιση επειγουσών υπηρεσιακών αναγκών του 
Θεραπευτηρίου. 

II. Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 21 Ιουλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

- 4 - 

Αριθ. Α2α/18333 (5) 

Ορισμός αναγκαιούντος προσωπικού για πρόσληψη στον. Κ.Π.Σ. Μακρο¬ 
χωρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 9 του Ν. 1476/84, 
β) του άρθρου 5 Κεφ, Β' του Ν. 993/79. 

2. Την αριθ. 213/11.5.87 πράξη του Υπουργού Προεδρίας της Κυβέρ¬ 
νησης. 

3. Το απόσπασμα πρακτικού της αριθ. 10/23.6.88 συνεδρίασης του 
Δ.Σ. του Κ.Π.Σ. Μακροχωρίου. 

4. Τις επείγουσες ανάγκες του Κ.Π.Σ. Μακροχωρίου που δεν μπορούν 
να καλυφθούν από το υπάρχον προσωπικό ή με απόσπαση. 

5. Το αριθ. 157/27.6.88 έγγραφο του Σταθμού, αποφασίζουμε: 

I. Ορίζουμε τον αριθμό του αναγκαιούντος για πρόσληψη προσωπικού 
στον Κ.Π.Σ. Μακροχωρίου σε ένα (1) άτομο για προσωπικό καθαριότητας 
- βοηθητικών εργασιών, με σχέση εργασίας ιδιωτ. δικαίου για χρονικό διά¬ 
στημα μέχρι οκτώ (8) μήνες για την αντιμετώπιση των λειτουργικών ανα¬ 
γκών του Σταθμού. 

II. Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 21 Ιουλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

- ♦- 

Αριθ. Α2α/19029 (6) 

Πρόσληψη προσωπικού στο Γ’ θερ/ριο Χρονιών Παθήσεων Αθηνών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 5 Κεφ. Β' του Ν. 993/79, 
β) του άρθρου 9 του Ν. 1476/84. 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Το έγγραφο του Γ' Θ.Χ.Π. Αθηνών αριθ. 201/12.7.88. 

4. Τις επείγουσες ανάγκες του Γ’ θερ/ρίου Χρονιών Παθήσεων Αθηνών 
που δεν μπορούν να καλυφθούν από το υπάρχον προσωπικό ή με απόσπαση, 
αποφασίζουμε: 

1. Ορίζουμε τον αριθμό του αναγκαιούντος για πρόσληψη προσωπικού 
στο Γ' Θερ/ριο Χρονιών Παθήσεων Αθηνών, σε ένα (1) Φυσίατρο και ένα 
(1) Φυσικοθεραπευτή με σχέση εργασίας ιδιωτ. δικαίου για χρονικό διά¬ 


στημα μέχρι οκτώ (8) μήνες και εγκρίνουμε την αριθ. 13/29.6.88 από¬ 
φαση του Διοικητικού Συμβουλίου του Γ' Θερ/ρίου Χρονιών Παθήσεων 
Αθηνών, για την πρόσληψη σ’ αυτό του Φυσιάτρου Χάλντι Σάντεκ και του 
Φυσικοθεραπευτή Γ. Γουγούδη, με σχέση εργασίας ιδιωτικού δικαίου για 
χρονικό διάστημα μέχρι οκτώ (8) μήνες, για την αντιμετώπιση επειγουσών 
υπηρεσιακών αναγκών του Θερ/ρίου με τον όρο ότι έχει προβλεφθεί σχετική 
πίστωση στον προϋπολογισμό του. 

2. Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 21 Ιουλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-♦- 

Αριθ. Α3α/οικ. 10999 (7) 

Καθορισμός αρμοδιοτήτων των τριμελών διοικουσών επιτροπών των Κ. 

Υγείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη τις διατάξεις του άρθρου 62 του Ν. 1759/88 «Ασφαλι¬ 
στική κάλυψη ανασφάλιστων ομάδων, βελτίωση της κοινωνικοασφαλιστι- 
κής προστασίας και άλλες διατάξεις» (ΦΕΚ 50/τευχ. Α'/88), αποφασί¬ 
ζουμε: 

Άρθρο 1 

Οι αρμοδιότητες και ο τρόπος λειτουργίας των τριμελών διοικουσών επι¬ 
τροπών των κέντρων Υγείας των νησιών που δεν έχουν νοσοκομείο ορίζο¬ 
νται ως εξής: 

Άρθρο 2 
Αρμοδιότητες 

Η διοικούσα επιτροπή: 

1. Ασκεί έλεγχο 

α) Στην τήρηση του ωραρίου εργασίας του Κ.Υ. και των Π.Ι. του των 
εφημεριών του Κ.Υ. και των Π.Ι. 24ωρης ετοιμότητας, καθώς και στην 
παρουσία του προσωπικού αυτών στην εργασία του. 

β) Στη διαφύλαξη και συντήρηση της κινητής και ακίνητης περιουσίας 
του Κ.Υ. και των Π.Ι. του. 

γ) Στη διαχείριση του φαρμακευτικού, υγειονομικού και λοιπού υλικού. 

δ) Στην εφαρμογή του προγράμματος επισκέψεων των γιατρών του Κ.Υ. 
στα Π.Ι. 

2. Αποφασίζει για μικροπρομήθειες με πρόχειρους μειοδοτικούς διαγω¬ 
νισμούς, στο πλαίσιο πάντοτε των πιστώσεων που διατίθενται για το σκοπό 
αυτό με αποφάσεις του Δ.Σ. του Νοσοκομείου. 

3. Αποφασίζει και εισηγείται μέσω του προέδρου της στο Δ.Σ. του νοσο¬ 
κομείου που υπάγεται το Κ.Υ.: 

α) Για βελτιώσεις στον τρόπο λειτουργίας του Κ.Υ. και των Π.Ι. του. 

β) Για τα προγράμματα επισκέψεων των γιατρών του Κ.Υ. στα Π.Ι. του 
και γενικότερα για κάθε πρόβλημα που προκύπτει στο Κ.Υ. και στα Π.Ι. 
του. 

4. Φροντίζει για την εξεύρεση κατάλληλων οικημάτων για τη στέγαση 
των περιφερειακών ιατρείων. 

5. Δίνει κατευθύνσεις και οδηγίες στο προσωπικό του Κ.Υ. και των Π.Ι. 
του στο πλαίσιο των κειμένων διατάξεων του εσωτερικού κανονισμού λει¬ 
τουργίας των κέντρων Υγείας και των οδηγιών των υπερκειμένων αρχών, 
καθώς και των κατευθύνσεων του Δ.Σ. του νοσοκομείου. 

6. Παραπέμπει το προσωπικό του Κ.Υ. και των Π.Ι. του στο Δ.Σ. του 
νοσοκομείου για πειθαρχικό έλεγχο σε περιπτώσεις παραλείψεων ή ενερ¬ 
γειών που αποτελούν πράξεις ελεγκτέες. 

7. Οι αναφορές και εισηγήσεις των υπηρεσιών του Κέντρου υγείας προς 
το Δ.Σ. του νοσοκομείου γίνονται μέσω της διοικούσας επιτροπής. 

8. Η διοικούσα επιτροπή αναφέρεται το Υπουργείο Υγείας, Πρόνοιας και 
Κοινωνικών Ασφαλίσεων, μέσω του Δ.Σ. του νοσοκομείου. 

Άρθρο 3 

Τρόπος Λειτουργίας 

1. Η διοικούσα επιτροπή συνεδριάζει τακτικά μία (1) φορά το μήνα και 
έκτακτα όταν παραστεί ανάγκη. 

2. Η διοικούσα επιτροπή βρίσκεται σε απαρτία όταν είναι παρόντα και τα 
τρία μέλη της. 

3. Τακτικός εισηγητής στη διοικούσα επιτροπή είναι ο προϊστάμενος (Δ/ 
ντής γιατρός ΕΣΥ) του Κ.Υ. που εισηγείται τα θέματα της ημερήσιας διά¬ 
ταξης. Εισηγήσεις μπορεί ν’ ανατίθενται από τον Πρόεδρο της Επιτροπής 
και σε άλλους υπαλλήλους για συγκεκριμένα θέματα. 

4. Χρέη γραμματέα ασκεί διοικητικός υπάλληλος του Κ.Υ. που ορίζεται 
από τον πρόεδρο της διοικούσας επιτροπής. 

5. Στις συνεδριάσεις της διοιχούσας επιτροπής που γίνονται στο Κ.Υ. τη¬ 
ρούνται πρακτικά από το γραμματέα. 

6. Οι αποφάσεις της διοικούσας επιτροπής λαμβάνονται κατά πλειοψη- 
φία. 

7. Τα μέλη της (ϊιοικούσας επιτροπής υποχρεοϋνται να προσέρχονται στις 
τακτικές και έκτακτες συνεδριάσεις. Μέλος που δεν προσέρχεται αδικαιολό¬ 
γητα σε τρεις (3) συνεχείς συνεδριάσεις αντικαθίσταται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-Φ- 

Αριθ. Φ34.14/8015 (8) 

Παράταση απόφασής μας με την οποία παραχωρήθηκε στη ΔΕΗ το απο¬ 
κλειστικό δικαίωμα αναζήτησης και έρευνας στερεών καυσίμων ορυ¬ 
κτών υλών στη Λεκάνη της Δράμας. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 143 του Μεταλλευτικού Κώδικα (Ν.Δ. 210/73) σύμφωνα 
με το οποίο το δικαίωμα αναζήτησης, έρευνας και εκμετάλλευσης στερεών 
ορυκτών καυσίμων υλών έχει μόνο το Δημόσιο. 

2. Τον Ιδρυτικό Νόμο της ΔΕΗ/1468/50, με τον οποίο της ανατέθηκε 
το προνόμιο της κατασκευής, λειτουργίας και εκμετάλλευσης σ’ ολόκληρη 
τη χώρα θερμοηλεκτρικών εργοστασίων παραγωγής ηλεκτρικής ενέργειας, 
που θα χρησιμοποιούν κατά προτίμηση εγχώρια καύσιμα. 

3. Το άρθρο 3 παρ. 3 του Ν. 134/1975, που ορίζει ότι με αποφάσεις του 
Υπουργού Βιομηχ. Ενέργ. & Τεχνολογίας, οι οποίες δημοσιεύονται στην 
Εφημερίδα της Κυβερνήσεως δύνανται να καθορίζονται περιοχές σε όλη την 
Χώρα στις οποίες η ΔΕΗ θα έχει το αποκλειστικό δικαίωμα για οιναζήτηση, 
έρευνα και εκμετάλλευση στερεών ορυκτών καυσίμων υλών (λιγνιτών, τύρ¬ 
φης, κ.λπ.). 

4. Την απόφαση Φ34.14/4231/19.7.85 (ΦΕΚ 470/τ.Β·/25.7.85) 
του Υπ/γού Βιομηχανίας, Ενέργειας & Τεχνολογίας με την οποία καθορί¬ 
στηκε περιοχή στην οποία η ΔΕΗ θα έχει το αποκλειστικό δικαίωμα για 
αναζήτηση και έρευνα στερεών ορυκτών καυσίμων υλών στη λεκάνη της 
Δράμας. 

5. Τη ΔΑΕ/Φ 273.5/1073/24.6.88 αίτηση της ΔΕΗ με την οποία ζη¬ 
τεί παράταση του δικαιώματος έρευνας στερεών ορυκτών καυσίμων υλών 
στη λεκάνη Δράμας για μια ακόμη τριετία. 

6. Τις διατάξεις του Ν. 1558/85 (ΦΕΚ 137/τ.Α·/26.7.1985) «Κυ¬ 
βέρνηση και Κυβερνητικά Όργανα», αποφασίζουμε: 

Παρατείνουμε την απόφασή μας Φ34.14/4231/19.7.85 (ΦΕΚ 470/ 
τ.Β'/25.7.85) με την οποία παραχωρήθηκε στη ΔΕΗ το δικαίωμα του Δη¬ 
μοσίου για αναζήτηση και έρευνα στερεών ορυκτών καυσίμων υλών για μία 
ακόμη τριετία, ήτοι μέχρι 25.7.1991. 

Κατά τα λοιπά ισχύει η ως άνω απόφασή μας Φ34.14/4231/ 
19.7.85. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1988 

Ο ΥΠΟΥΡΓΟΣ 

ΑΝ. ΠΕΠΟΝΗΣ 

-♦- 

Αριθ. Ε7/1382 (9) 

Τροποποίηση της με αριθ. Ε7/360/17.5.1988 Κοινής Υπουργικής Από¬ 
φασης «περί διατήρησης πρόσθετων προσόντων διορισμού ή πρόσληψης 
Τακτικού προσωπικού σε θέσεις της Δ.Ε.Θ. και επαναπροσδιορισμός 
των τυπικών προσόντων σε τίτλους σπουδών του Εκπαιδευτικού συστή¬ 
ματος της Χώρας». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν. 735/77 «Περί ιδρύσεως Ανωνύμου Εταιρείας υπό την επωνυ¬ 
μία “ΔΙΕΘΝΗΣ ΕΚΘΕΣΗ ΘΕΣ/ΝΙΚΗΣ Α.Ε.” και άλλων τινών διατά¬ 
ξεων. 

3. Το Ν. 1735/87 άρθρο 2 παρ. 2, 5 «Προσλήψεις στο δημόσιο τομέα, 
κοινωνικός έλεγχος στη δημόσια διοίκηση, πολιτικά δικαιώματα και άλλες 
διατάξεις». 

4. Το Π.Δ. 607/76 «Περί Οργανισμού Υπουργείου Εμπορίου». 

5. Το Π.Δ. 437/85 «Καθορισμός και Κατανομή αρμοδιοτήτων των 
Υπουργείων». 


6. Την με αριθ. Ε7/1081/87 απόφαση του Υπουργού Εμπορίου 
«Έγκριση τροποποίησης άρθρων του κανονισμού προσωπικού και λειτουρ¬ 
γίας των Υπηρεσιών της Δ.Ε.Θ. Α.Ε.» (άρθρο 11). 

7. Την με αριθ. Ε7/360/17.5.88 Κοινή Υπουργική Απόφαση «Διατή¬ 
ρηση πρόσθετων προσόντων διορισμού ή πρόσληψης Τακτικού Προσωπικού 
σε θέσεις της Διεθνούς Έκθεσης Θεσ/νίκης και επαναπροσδιορισμός των 
τυπικών προσόντων σε τίτλους σπουδών του εκπαιδευτικού συστήματος της 
Χώρας». 

8. Το με αριθ. 13632/88 έγγραφο της Δ.Ε.Θ., αποφασίζουμε: 

Εγκρίνουμε τη διατήρηση πρόσθετων προσόντων διορισμού ή πρόσληψης 

Τακτικού Προσωπικού σε θέσεις της Διεθνούς Έκθεσης Θεσ/κης και τον 
επαναπροσδιορισμό των τυπικών προσόντων σε τίτλους σπουδών του εκπαι¬ 
δευτικού συστήματος της Χώρας, για το διορισμό ή πρόσληψη τακτικού 
προσωπικού της Διεθνούς Έκθεσης θεσ/νίκης, σύμφωνα με το άρθρο 2 
παρ. 2 και 5 του Ν. 1735/1987, ως εξής: 

Α) Απαιτείται η άριστη γνώση μιας των γλωσσών Αγγλικής, Γαλλικής, 
Γερμανικής ή Ιταλικής, προκειμένου για διορισμό σε θέσεις: 

- Με τον εισαγωγικό βαθμό 5ο στους Κλάδους ΑΤ2 Τεχνικό, ΑΤ5 Τε¬ 
χνικό Μηχανογράφησης. 

- Με δεύτερο εισαγωγικό βαθμό τον 7ο στους Κλάδους, ΑΤΙ Διοικητι- 
κοοικονομικό, ΑΤ3 Ετέρων Ειδικοτήτων, ΑΤ4 Διοικητικοοικονομικό - 
Μηχανογράφησης, ΑΤ6 Ετέρων Ειδικοτήτων - Μηχανογράφησης.. 

- Με δεύτερο εισαγωγικό βαθμό τον 8ο στους κλάδους, ΜΕ1 Διοικητι- 
κοοικονομικό και ΜΕ6 Διοικητικοοικονομικό Μηχανογράφησης. 

Η άριστη γνώση της ξένης γλώσσας θα αποδεικνύεται σύμφωνα με τις 
διατάξεις της παρ. 5 του άρθρου 24 του Π.Δ. 194/1988 (ΦΕΚ 84/Α) 
«Καθορισμός προσόντων διορισμού σε θέσεις δημοσίων υπηρεσιών και 
Ν.Π.Δ.Δ.». 

Β) Για τον επαναπροσδιορισμό του τυπικού προσόντος που προβλέπεται 
από τον Κανονισμό της Δ.Ε.Θ. για το διορισμό σε θέσεις του Κλάδου ΜΕ5 
Τηλεφωνητών, απαιτείται απολυτήριος τίτλος Μέσης Εκπαίδευσης της 
ημεδαπής ή ισότιμης της αλλοδαπής,- ή Πτυχίο Εκπαίδευσης Τυφλών Τη¬ 
λεφωνητών του Υπουργείου Υγείας Πρόνοιας και Κοινωνικών Ασφαλί¬ 
σεων, όταν πρόκειται για διορισμό τυφλών ατόμων. 

Με την παρούσα απόφαση τροποποιείται η με αριθ. Ε7/360/17.5.88 
Κοινή Υπουργική Απόφαση (ΦΕΚ 313Β/1988). 

Η απόφαση αυτή να δημοσιευθεί στην Εφημερίδα της Κυβερνήσεως τεύ¬ 
χος Β’ σύμφωνα με το άρθρο 1 του Ν. 301/76 «περί δημοσιεύσεων διοικη¬ 
τικών πράξεων». 

Αθήνα, 21 Ιουλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

ΑΠ. ΚΑΚΛΑΜΑΝΗΣ Ν. ΑΚΡΙΤΙΔΗΣ 

- ♦- 

Αριθ. Ε7/1805 (10) 

Καθορισμός των Κλάδων (ΠΕ, ΤΕ, ΔΕ) των οποίων οι υπάλληλοι κρίνονται 

ως προϊστάμενοι των κατά περίπτωση Οργανικών Μονάδων της Πανελ¬ 
λήνιας Έκθεσης Λαμίας (άρθρο 5 του Π.Δ. 1009/77, ΦΕΚ 340/Α/ 

77). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Τα άρθρα 9, 13 και 16 του Ν. 1586/86 (ΦΕΚ 37/Α/86). 

2. Το έγγραφο της Π.Ε.Λ. με αριθ. 851/4.12.1987 με το οποίο μας 
διαβιβάστηκε το με αριθ. 10/2.12.1987 απόσπασμα πρακτικού του Διοικ. 
Συμβουλίου της Π.Ε.Λ., αποφασίζουμε: 

Καθορίζουμε τους Κλάδους, οι υπάλληλοι των οποίων κρίνονται για την 
κατάληψη θέσεων προϊσταμένων των κατά περίπτωση Οργανικών Μονά¬ 
δων, που προβλέπονται από τις οικείες διατάξεις του άρθρου 5 του Π.Δ. 
1009/77 (ΦΕΚ 340/Α/1977) της Π.Ε.Λ. ως εξής: 

Άρθρο 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ-ΑΝΑΠΛΗΡΩΣΗ 

1. Των Δ/νσεων της Π.Ε.Λ. τοποθετούνται υπάλληλοι του Κλάδου ΠΕ 
Διοικητικού-Οικονομικού. 

2. Των Τμημάτων τοποθετούνται μόνιμοι υπάλληλοι των Κλάδων ΠΕ 
Διοικητικού-Οικονομικού ή ΤΕ Διοικητικού-Λογιστικού ή ΔΕ Διοικητι- 
κού-Λογιστικού. 

3. Του γραφείου τεχνικού τοποθετούνται υπάλληλοι του Κλάδου ΠΕ Πο¬ 
λιτικών - Μηχανικών ή ΠΕ Μηχανολόγων - Ηλεκτρολόγων ή του Κλάδου 
ΔΕ Τεχνικού. 

Η παρούσα απόφαση αυτή να δημοσιευθεί στην Εφημερίδα της Κυβερνή- 
σεως τεύχος Β’ σύμφωνα με το άρθρο 1 του Ν. 301/76 «Περί δημοσιεύ¬ 
σεων διοικητικών πράξεων». 

Αθήνα, 21 Ιουλίου 1988 

ΟΙ ΥΠΟΥΡΓΟΙ . 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

ΑΠ. ΚΑΚΛΑΜΑΝΗΣ ΝΙΚ. ΑΚΡΙΤΙΔΗΣ 

-♦—- 

Αριθ. 3526/3.1.88 (11) 

Αύξηση τιμολογίου Αμοιβής φορτοεκφορτωτών λιμένα Ύδρας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955. 

β) Τις διατάξεις του Ν. 1558/85 «Κυβέρνηση Κυβερνητικά όργανα» 
(ΦΕΚ 137 Α’/26.7.1985). ' 

γ) Το αριθ. Α. 3483/Δ.219/28.3.88 έγγραφο του ΤΠΕΘΟ Δ/νση Τι¬ 
μών και Εισοδημάτων, και 

δ) Την αριθ. 3522.69/1/88/10.5.88 αναφορά Υ/Χ Ύδρας με την 
οποία προτεϊνεται αύξηση του τιμολογίου αμοιβής των φορτοεκφορτωτών 
λιμένα Ύδρας κατά ποσοστό 13%, αποφασίζουμε: 

1. Αποδεχόμαστε την παραπάνω πρόταση της Λιμενικής Αρχής Ύδρας 
και εγκρίνουμε την αύξηση του τιμολογίου αμοιβής φορτοεκφορτωτών λι¬ 
μένα Ύδρας, που ισχύει σήμερα (Απόφαση Μ. 3526/2/88/13.1.88 ΦΕΚ 
10 Β'/21.1.88), κατά ποσοστό 13%. 

Η απόφαση αυτή να δημοσιευθεί στην Εφημερίδα της Κυβερνήσεως. 

’ Πειραιάς, 14 Ιουλίου 1988 

οι ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΓΕΝΝΗΜΑΤΑΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 108676/25.7.87 (12) 

Ίδρυση τμήματος μετεκπαίδευσης. 

* Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοικήσεως 
του ΟΑΕΔ». 

2. Τις διατάξεις του 405/71 Β.Δ «Περί Οργανώσεως, αυγκροτήαεως 
και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθΐερώσεως κινήτρων επαγγελ¬ 
ματικής κατάρτισης εργατικού δυναμικού κλπ», αποφασίζουμε: 

Άρθρο 1 

Ιδρύουμε στο ΚΕΤΕΚ Βέροιας τμήμα μετεκπαίδευσης στην ειδικότητα 
Κομμωτών. 

Άρθρο 2 

Σκοπός του ιδρυομένου τμήματος είναι η με ειδικό πρόγραμμα συμπλη¬ 
ρωματική εκπαίδευση των ήδη εργαζομένων στην ανωτέρω ειδικότητα και 
η τελειοποίηση και προσαρμογή των γνώσεων τους στις νέες συνθήκες του 
επαγγέλματος. 

Άρθρο 3 

Τα προσόντα των υποψηφίων για μετεκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4 

Η εσωτερική λειτουργία και διάρθρωση του ιδρυόμενου τμήματος καθο¬ 
ρίζεται με τον κανονισμό λειτουργίας Σχολών μετεκπαίδευσης εργαζομέ¬ 
νων. 

Κάθε άλλη λεπτομέρεια αναγκαία για την εκτέλεση της παρούσας ρυθμί¬ 
ζεται με απόφασή μας. 

Η παρούσα απόφαση να δημοσιευθεί στην εφημερίδα της Κυβέρνησης 
σύμφωνα με το 405/71 Β.Δ. (άρθρα 42 ΚΑΙ 43). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Αυγούστου 1988 
Ο Διοικητής 
ΤΑΣΟΣ ΑΜΑΛΛΟΣ 


Αριθ. 106172 (13) 

Ίδρυση τμημάτων μετεκπαίδευσης στο ΚΕΤΕΚ Αιγάλεω και στο ΚΕΤΕΚ 

Θεσ/νίκης. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΕΩΣ ΕΡΓΑΤΙΚΟΥ ΔΥΝΑΜΙΚΟΥ 
Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοικήσεως 
του ΟΑΕΔ». 

2. Τις διατάξεις του 405/71 Β.Δ. «Περί Οργανώσεως και συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθΐερώσεως κινήτρων επαγγελ¬ 
ματικής κατάρτισης εργατικού δυναμικού κλπ». 

4. Την 12789/245/7.4.87 απόφαση του Δ.Σ. του ΟΑΕΔ, αποφασί¬ 
ζουμε: 

Άρθρο 1 

Ιδρύουμε τμήμα μετεκπαίδευσης πωλητών στο ΚΕΤΕΚ Αιγάλεω, και 
στο ΚΕΤΕΚ Θεσ/νίκης τμήματα μετεκπαίδευσης Υπαλλήλων Γραφείου, 
και πωλητών. 

Άρθρο 2 

Σκοπός των Ιδρυομένων τμημάτων είναι η με ειδικό πρόγραμμα, συ¬ 
μπληρωματική εκπαίδευση των ήδη εργαζομένων στις ανωτέρω ειδικότη¬ 
τες και η τελειοποίηση και προσαρμογή των γνώσεών τους στις νέες συνθή¬ 
κες του επαγγέλματος. 

Άρθρο 3 

Τα προσόντα των υποψηφίων για μετεκπαίδευση και η διάρκεια της εκ¬ 
παίδευσης καθορίζονται με βάση τις ισχύουσες διατάξεις. 

Άρθρο 4 

Η εσωτερική λειτουργία και διάρθρωση .των ιδρυόμενων τμημάτων κα¬ 
θορίζεται με τον κανονισμό λειτουργίας Σχολών Μετεκπαίδευσης και επι¬ 
μόρφωσης εργαζομένων. 

Κάθε άλλη λεπτομέρεια αναγκαία για την εκτέλεση της παρούσας ρυθμί¬ 
ζεται με απόφασή μας. 

Η παρούσα απόφαση να δημοσιευτεί στην Εφημερίδα της Κυβέρνησης, 
σύμφωνα με το 405/71 Β.Δ, (άρθρα 42 και 43). 

Αθήνα, 28 Ιουνίου 1988 
Ο Διοικητής α.α. 

ΑΓ. ΖΗΣΙΜΟΠΟΥΛΟΣ 

-♦- 

Αριθ. 23676 (14) 

Περί ψήφισης Ο.Ε.Υ του Κ.Α.Π.Η. Δήμου Καλαβρύτων. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την αριθμ. 3/88 απόφαση του Δ.Σ. του ΚΑΠΗ Καλαβρύτων περί 
ψήφισης του ΟΕΥ του ΚΑΠΗ Καλαβρύτων. 

2. Την αριθ. 106/88 απόφαση του Δημοτικού Συμβουλίου με την οποία 
εγκρίνεται η αριθμ. 3/88 απόφαση του Δ.Σ. του ΚΑΠΗ Καλαβρύτων. 

3. Τις διατάξεις του άρθρου 12 του Ν. 1188/81 του Ν. 1586/86. 

4. Τις διατάξεις του άρθρου 153 του Π.Δ. 76/85,. 

5. Την αριθμ. 4-4/21.6.88 γνωμοδότηση του Υπηρεσιακού Συμβου¬ 
λίου Ν. Αχαϊας νόμου 1586/86 αριθ. 14, αποφασίζουμε: 

Εγκρίνουμε την αριθμ. 106/88 απόφαση του Δημοτικού Συμβουλίου 
Καλαβρύτων, με την οποία εγκρίθηκε η αρίθ. 3/88 απόφαση του Δ.Σ. του 
ΚΑΠΗ Δήμου Καλαβρύτων, περί ψήφισης του ΟΕΥ του ΚΑΠΗ Δήμου Κα¬ 
λαβρύτων, ο οποίος διαρθρώνεται ως εξής: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

1. Διοικητική Υπηρεσία 

2. Υγειονομική Υπηρεσία 

Άρθρο 2 

Οι υπηρεσίες του άρθρου 1 έχουν τα εξής γραφεία: 

Α. ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοίκησης & Προσωπικού. 

■ β) Γραφείο Κοινωνικής Πρόνοιας. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

α) Γραφείο Ιατροφαρμακευτικής Περίθαλψης 

β) Γραφείο Φυσικοθεραπείας 
γ) Γραφείο Εργοθεραπείας. 

Άρθρο 3 

Οι θέσεις του προσωπικού του ΚΑΠΗ Δήμου Καλαβρύτων διαρθρώνο¬ 
νται σε κατηγορίες, κλάδους και βαθμούς ως εξής: 

1. ΜΟΝΙΜΟ ΠΡΟΣΩΠΙΚΟ 

Α' ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΤΕ κλάδου ΤΕ2 Κοινωνικών Λειτουργών. 

α) Μία (1) θέση με βαθμούς Γ-Α , 

Κατηγορίας ΔΕ κλάδου ΔΕΙ Διοικητικού, 
β) Μία θέση (1) με βαθμούς Γ-Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κατηγορία ΤΕ κλάδου ΤΕ1 φυσιοθεραπευτών 
Μία (1) θέση με βαθμούς Γ-Α 

2. Κατηγορία ΤΕ κλάδου ΤΕ6 επισκεπτριών αδελφών 
Μία (1) θέση με βαθμούς Γ-Α 

3. Κατηγορία ΤΕ κλάδου ΤΕΙ8 Εργρθεραπευτών 

Μία (1) θέση με βαθμούς Γ-Α . ο 

4. Κατηγορία ΥΕ κλάδου ΥΕ15 οικογενειακών βοηθών 
Μία (1) θέση με βαθμούς Δ-Γ 

Άρθρο 4 

Σε περίπτωση που οι ιατρικές υπηρεσίες δεν προσφέρονται εθελοντικά 
από γιατρούς της πόλης, προσλαμβάνεται ιατρός παθολόγος ή άλλης ειδι¬ 
κότητας με σύμβαση έργου. 

Επίσης, όσες από τις θέσεις που αναφέρονται στο παραπάνω άρθρο 3 δεν 
είναι δυνατόν να πληρωθούν κανονικά τότε η πρόσληψη γίνεται με μερική 
απασχόληση ή με σύμβαση έργου. 

Άρθρο 5 

Ο τρόπος πρόσληψης και τα τυπικά προσόντα του μόνιμου προσωπικού 
προβλέπεται από τις διατάξεις του Ν. 1188/81 «περί καταστάσεως προ¬ 
σωπικού ΟΤΑ» και όσων Δ/γών και Νόμων θα ισχύουν. 

Τα καθήκοντα τους περιορισμούς, το χρόνο εργασίας, την αστική ευθύνη, 
τα δικαιώματα, τις άδειες, τις μεταβολές υπηρεσιακής κατάστασης, τις ηθι¬ 
κές αμοιβές, τα πειθαρχικά αδικήματα, τις ποινές, τη λύση της υπαλληλι¬ 
κής σχέσης την ιατροφαρμακευτική και νοσοκομειακή περίθαλψη των μόνι¬ 
μων υπαλλήλων που προβλέπονται από τον Οργανισμό αυτό ρυθμίζονται 
από τις διατάξεις του Ν./1188/81. ή όπως ήθελε τροποποιηθεί μεταγε¬ 
νέστερα. 

Οι αρμοδιότητες του προσωπικού του ΚΑΠΗ είναι οι παρακάτω: 

1. Της Κοιν. Υπηρεσίας προϊσταται ο Κοινωνικός Λειοτυργός του κέ¬ 
ντρου ο οποίος έχει τις παρακάτω αρμοδιότητες: 

α. Συνεργάζεται με τα μέλη με σκοπό να συμβάλλει στην αντιμετώπιση 
τυχόν ψυχολογικών, ατομικών ή οικογενειακών προβλημάτων σεβόμενος 
την προσωπικότητα, της αξιοπρέπεια και τα δικαιώματα του μέλους. 

β. Συνεργάζεται με το υπόλοιπο προσωπικό του κέντρου και έχει την 
διοικητική ευθύνη της εύρρυθμης λειτουργίας των Υπηρεσιών του κέντρου 
δηλαδή του ιατρείου, φυσικοθεραπευτηρίου και των άλλων ειδικοτήτων που 
αποσκοπούν στην καλύτερη εξυπηρέτηση των προστατευομένων μελών. 

γ. Συνεργάζεται με τη Διοίκηση του Κέντρου και έχει την ευθύνη για την 
οργάνωση, εκπαίδευση και αξιοποίηση των εθελοντών. 

δ. Έχει την ευθύνη της επικοινωνίας με τους τοπικούς παράγοντες της 
περιοχής που λειτουργεί το Κέντρο με σκοπό την διαφώτιση και συμμετοχή 
τους στο πρόγραμμα. 

ε. Οργανώνει, σύμφωνα με το εγκεκριμένο πρόγραμμα, τις διάφορες εκ¬ 
δηλώσεις ψυχαγωγικές, μορφωτικές κλπ. του κέντρου στα πλαίσια καλής 
συνεργασίας με τους δημότες ή ιδιώτες εθελοντές, εφόσον υπάρχουν και με 
τα μέλη και γενικά αντιμετωπίζει κάθε έκτακτο θέμα που αφορά στη λει¬ 
τουργία του κέντρου. 

2. Του διοικητικού υπαλλήλου έργο είναι η παρακολούθηση της υπηρε¬ 
σιακής κατάστασης των υπαλλήλων και γενικά όλων των εργασιών της 
Γραμματείας του ΚΑΠΗ. 

3. Του Ιατρείου προϊσταται γιατρός παθολόγος ή άλλης ειδικότητας 
σχετκά με τις ανάγκες και τον αριθμό των μελών, ο οποίος παρέχει τις ια¬ 
τρικές υπηρεσίες του, φροντίζει για την μετά από εξέταση, παραπομπή των 
μελών σε άλλες ειδικότητες, συνιστά διενέργεια παρακλινικών εξετάσεων 
και παρέχει οδηγίες για φαρμακευτική αγωγή, επισκεπτόμενος σ’ έκτακτες 
περιπτώσεις και στο σπίτι το μέλος που έχει την ανάγκη του. 

4. Στο ιατρείο του κέντρου υπηρετεί: 

Επισκέπτρια αδελφή κατά προτίμηση, της οποίας το έργο είναι το εξής: 

α. Να βοηθά τον ιατρό τις ημέρες και τις ώρες που λειτουργεί το ιατρείο. 

β. Μαζί με τον γιατρό έχει την ευθύνη για τη φύλαξη και διαχείριση του 
φαρμακευτικού και υγειονομικού υλικού του Κέντρου. 

γ. Επισκέπτεται με εντολή του ιατρού, τα μέλη στο σπίτι τους και παρέχει 
νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών, που χρειάζονται οδηγίες και 
παρέχει πληροφορίες σχετικά με θέματα ατομικής και δημόσιας υγιεινής. 

Γ ενικά επλαμβάνεται με κάθε θέμα υγείας, που αφορά τα μέλη και τις 
οικογένειές τους. 

5. Στο φυσικοθεραπευτήριο του Κέντρου προϊσταται ο φυσιοθεραπευ¬ 
τής, ο οποίος ύστερα από γραπτή εντολή του ιατρού, εφαρμόζει φυσιοθερα¬ 
πευτική αγωγή στα μέλη του κέντρου, που έχουν ανάγκη από αυτήν. 

Φυσιοθεραπευτική αγωγή μπορεί να εκτελεσθεί στο σπίτι μελών, σε 
έκτακτες και ειδικές ανάγκες τους, που κρίνει ο ιατρός. 

6. Στο εργοθεραπευτήριο προϊσταται ο εργοθεραπευτής, ο οποίος έχει ως 
έργο του την αξιοποίηση και τη δραστηριοποίηση του μέλους, για δημιουρ¬ 
γική απασχόληση και παραγωγικό έργο με σκοπό και την οικονομική του 
ενίσχυση. 

Επίσης, βοηθά το μέλος στην άσκηση για αυτοεξυπηρέτηση και στην 
ανάπτυξη ειδικών ενδιαφερόντων. 

Ο εργοθεραπευτής μπορεί να παρέχει τις υπηρεσίες του και στο σπίτι του 
μέλους, όταν υπάρχει ειδική για τούτο ανάγκη. 

7. Η οικογενειακή βοηθός προσφέρει τις υπηρεσίες της κυρίως.στο σπίτι 

των μελών, για τις περιπτώσεις που ζούν μόνοι τους και έχουν ιδιαίτερες 
ανάγκες βοήθειας. . : - 

Η βοήθεια συνιστάται στην παροχή υπηρεσιών μέσα στο σπίτι, όπως είναι 
π.χ. ελαφρό μαγείρεμα, καθαριότητα, προμήθεια τροφίμων και διάφορες 
άλλες μικρές εξυπηρετήσεις έξω από το σπίτι. 

Επίσης μεριμνά για την καθαριότητα και τον ευπρεπισμό όλων των χώ¬ 
ρων του ΚΑΠΗ. 

8. Ανάμεσα στις δραστηριότητες του κέντρου είναι και η κινητοποίηση, 
εκπαίδευση και χρησιμοποίηση εθελοντικού προσωπικού σ’ όλα τα προ¬ 
γράμματα, που θα προέρχεται κατά προτίμηση από το Δήμο και την πε¬ 
ριοχή που λειτουργεί το Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 13 Ιουλίου 1988 
Ο Νομαρχών Διευθυντής 
ΣΤ. ΦΑΡΔΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





